Hvem kender ikke følelsen af at sidde i udlandet og fortælle om det fantastiske danske velfærdssamfund. Fri og lige adgang til sundhedsvæsenet, skattefinansierede folkeskoler, biblioteker, universiteter, pension og andre sociale ydelser – og sidst, men ikke mindst et af verdens mest lige samfund, hvor flere har det bedre og få det skidt.

Se vantroen brede sig i ansigtet på udlændinge og nyde følelsen af, at vi har været klogere end de fleste, da vi besluttede os for en velfærdsstat. Og oven i det følelsen af grundlæggende tryghed, fordi vi lever som bekendt i et af verdens bedste samfund.

Der er sågar skrevet oplæg om ’Danmark som foregangsland’, som har medvirket til at understøtte utopien om verdens bedste samfund.